বাংলাদেশে ইসলাম
শাহ মখদুম রূপোশ (১২১৬-১৩৩১ খ্রিস্টাব্দ) বাংলার প্রথিতযশা সুফী সাধক এবং ধর্ম-প্রচারকদের মধ্যে অন্যতম। তিনি ত্রয়োদশ শতাব্দীর শেষার্ধে এবং চতুর্দশ শতাব্দীর শুরুতে বাংলাদেশ তথা রাজশাহী অঞ্চলে ইসলামের সুমহান বানী প্রচার করেছিলেন। তার অনুপম ব্যাক্তিত্বে মুগ্ধ হয়ে শত শত মানুষ ইসলাম ধর্মে দীক্ষা গ্রহণ করেন। মূলত শাহ মখদুমের মাধ্যমেই বরেন্দ্র এবং গৌড় অঞ্চলে ইসলামের শক্তিশালী বুনিয়াদ প্রতিষ্ঠিত হয় । বর্তমানে এসব অঞ্চল মুসলিম সংখ্যাগরিষ্ঠ অঞ্চল ।
মাওদুদ চিশতি
মাওদুদ চিশতি (কুতুবউদ্দিন , শামস সুফিয়ান এবং চিরাগ চিশতি নামেও পরিচিত) প্রাথমিক যুগের একজন সুফি সাধক, তার পিতা এবং মুর্শিদ আবু ইউসুফ বিন সামানের উত্তরসূরী। তার পিতা চিশতিয়া তরিকার সাজরার (সুফি বংশানুক্রম) ১২তম ব্যক্তি এবং শরীফ যানদানি এর সাজ্জাদানশীন, যার হাতে মুরীদগণ বায়াত দান করেন।
তিনি আফগানিস্তানের চিশত নগরীতে ৪৩০ হিজরীর দিকে জন্মগ্রহণ করেন। প্রাথমিকভাবে তিনি তার পিতা ইউসুফ থেকে শিক্ষা অর্জন করেন। মাত্র সাত বছর বয়সে তিনি কোরআনে হাফেজ হন এবং ১৬ বছর বয়সেই তিনি তার শিক্ষাজীবন সম্পন্ন করেন। তার গবেষণা দু্ইটি গ্রন্থে লিখিত হয়েছে; এগুলো হল "মিনহাজ উল আরিফীন" এবং "খুলাসাত উল শরীয়াহ"। ৯৭ বছর বয়সে ৫৩৩ হিজরীর রজব মাসে (মার্চ ১১৩৯ খ্রিস্টাব্দ) তিনি মৃত্যুবরণ করেন। প্রাথমিক যুগের অনেক সুফি সাধকের ন্যায় তাকে চিশত নগরে তাকে সমাহিত করা হয়।